### *APZ 2025*

### *GARANCIJA ZA MLADE – PILOT 2025/2026*

### PODSTICAJI ZA SAMOZAPOŠLJAVANJE

### 

### 

**Podgorica, jun 2025. godine**

|  |  |
| --- | --- |
| **I OSNOVNI ELEMENTI PROGRAMA** | |
| **1.1 Normativni i programsko planski osnov/okvir** | * ***Zakonom o posredovanju pri zapošljavanju* *i pravima za vrijeme nezaposlenosti*** (“Službeni list Crne Gore”, broj 24/19 i 29/25), propisano je članom 38 stav 1 da se mjere aktivne politike zapošljavanja, među kojima i podsticaji za samozapošljavanje, sprovode kroz programe koje donosi Upravni odbor Zavoda za zapošljavanje, a realizuju u skladu sa pravilima o dodjeli državne pomoći.   Odredbom člana 43 stav 1 Zakona, propisano je da se podsticaji za samozapošljavanje odnose na pružanje finansijske i stručne pomoći nezaposlenom licu koje osniva jedan od oblika obavljanja privredne djelatnosti, u skladu sa posebnim zakonom, ako kao osnivač u njemu zasniva radni odnos.  Program je koncipiran shodno članu 44 stav 2 Zakona i portfoliju mjera za integraciju mladih NEET lica na tržište rada utvrđen ***Planom implementacije Garancije za mlade* 2024–2026** (Zaključak Vlade Crne Gore, broj 08-011/24-4041/2 od 23.07.2024. godine).  Shodno institucionalnom okviru Plana implementacije Garancije za mlade, Zavod za zapošljavanje Crne Gore je zadužen za pružanje usluga pripreme i ponude programa, kao i za izvještavanje na osnovu okvira indikatora sistema pružanja usluga u programu Garancija za mlade.  Planom je predviđeno pilotiranje sistemom pružanja usluga mladim NEET osobama (registracija, pripremne usluge, ponude i praćenje), u periodu od 2025 do 2026. godine, na teritoriji tri pilot opštine: Nikšić, Bijelo Polje i Ulcinj.  *U kontekstu sprovođenja Garancije za mlade u Crnoj Gori, mladim NEET licima se smatraju lica od 15 do 29 godina, odnosno lica koja nijesu navršila 30 godina, koja nijesu zaposlena u skladu sa propisima koji regulišu oblast rada i zapošljavanja, nijesu u sistemu redovnog obrazovanja shodno propisima kojima se uređuje oblast osnovnog, srednjeg ili visokog obrazovanja, niti u sistemu obrazovanja odraslih u skladu sa propisima kojima se uređuje oblast obrazovanja odraslih.*  Članom 44 stav 2 Zakona propisano je da se programom aktivne politike zapošljavanja utvrđuju uslovi, kriterijumi i obim sredstava za njihovo sprovođenje, kao i ciljna grupa kojoj je program namijenjen, dok se izbor korisnika bespovratnih sredstava za samozapošljavanje vrši saglasno članu 44a, 44b i 44c Zakona.  *Planom implementacije Garancije za mlade* predviđen je set programa najprimjerenijih otklanjanju prepreka u zapošljavanju mladih, odnosno pojedinih kategorija NEET osoba, među kojima i Program “Podsticaji za samozapošljavanje“ pripremljen saglasno Metodologiji za kreiranje, sprovođenje i praćenje mjera i programa aktivne politike zapošljavanja sačinjenoj u okviru Twinning projekta MN 2020 IPA SO 0122.  Program „Podsticaji za samozapošljavanje” za 2025. godinu će se sprovoditi i kontinurano pratiti u cilju efikasnog upravljanja programom i sagledavanja mjerljivih pokazatelja napretka i indikatora rezultata, u skladu sa članom 45 Zakona i okvirom pokazatelja za praćenje Garancije za mlade - EMCO indikatorima.   * ***Zakonom o budžetu za 2025. godinu***(“Službeni list Crne Gore”, broj 11/25), opredjeljena su sredstva za finansiranje Podsticaja za samozapošljavanje i zapošljavanje u iznosu od 1,6 mil. €, od kojih se za realizaciju ovog programa opredjeljuju sredstva u iznosu od 1.120.000,00 €, uz mogućnost njihovog uvećanja u okviru budžetom opredijeljenih sredstava, a u zavisnosti od iskazanih potreba potencijalnih korisnika navedenih podsticajnih programa. * Program „Podsticaji za samozapošljavanje“ realizovaće se dodjelom pomoći male vrijednosti (de minimis pomoć) koja predstavlja kategoriju pomoći koja ne podliježe postupku prijave u smislu ***Zakona o kontroli državne pomoći***(„Službeni list Crne Gore“, broj 12/18), a koja se prati kako se ne bi premašio dozvoljeni iznos od 300.000,00 €, tokom bilo kojeg perioda od tri fiskalne godine, shodno ***Pravilniku o izmjeni Pravilnika o listi pravila državne pomoći*** („Službeni list Crne Gore“, broj 26/24). |
| **1.2 Svrha programa** | * Program je orjentisan na afirmaciju samozapošljavanja, razvoj preduzetništva i drugih oblika obavljanja privredne djelatnosti, shodno prioritetima politike razvoja ljudskih resursa u Crnoj Gori i strateškim dokumentima u ovoj oblasti. |
| **1.3 Cilj programa** | * Povećanje zaposlenosti lica iz ciljne grupe programa osnivanjem poslovnog subjekta u kojem će zasnovati radni odnos i shodno poslovnoj viziji razvoja sopstvenog biznisa otvoriti nova radna mjesta za dodatna zapošljavanja. |
| **1.4**  **Ciljna grupa programa** | * Program je namijenjen: * Licima prijavljenim u evidenciju nezaposlenih lica Zavoda najkraće četiri mjeseca, u kontinuitetu, na dan raspisivanja konkursa za izbor korisnika bespovratnih sredstava za samozapošljavanje. * Mladim NEET licima od 15 do 29 godina, odnosno licima koja nijesu navršila 30 godina, uključenim u Garanciju za mlade u tri pilot opštine: Nikšiću, Bijelom Polju ili Ulcinju. * Učesnik programa može biti lice koje pripada jednoj od dvije navedene grupe lica. |
| **1.5 Planirani broj učesnika programa** | * 112 lica iz ciljne grupe programa, od kojih 12 mladih NEET lica, i to: * pet mladih NEET lica iz Nikšića; * pet mladih NEET lica iz Bijelog Polja i * dva mlada NEET lica iz Ulcinja. |
| **1.6 Definisanje programa** *(sadržaj)* | * Licima iz ciljne grupe programa koja u samozapošljavanju prepoznaju izlaz iz nezaposlenosti omogućava se da, uz određeni finansijski i nefinansijski podsticaj, prevaziđu izazove u pokretanju sopstvenog biznisa.   Podsticaj pri samozapošljavanju uključuje:   * + stručnu pomoć zainteresovanim licima iz ciljne grupe programa koja se odnosi na postupak podnošenja prijava na javni konkurs i pripremu biznis planova;   + stručnu pomoć prije registracije poslovnog subjekta radi unapređenja preduzetničkih znanja, kompetencija i nivoa poslovne uspješnosti;   + finansijsku pomoć dodjelom grantova, tj. bespovratnih sredstava za samozapošljavanje;   + mentoring tokom perioda realizacije biznis plana, tj. prvih 10 mjeseci poslovanja. * Potencijalnim korisnicima bespovratnih sredstava za samozapošljavanje pružiće se podrška u postupku podnošenja prijava na javni konkurs, kroz radionice na kojima će im biti prezentovani ključni elementi programa, sa akcentom na biznis plan kao najvažniji dokument prezentovanja poslovne ideje. Nadalje, prije registracije poslovnog subjekta, pružiće im se stručna pomoć za započinjanje i upravljanje biznisom. Takođe, tokom prvih 10 mjeseci poslovanja imaće podršku mentora u realizaciji aktivnosti predviđenih biznis planom. |
| **1.7**  **Trajanje programa** | * Trajanje programa obuhvata period sprovođenja postupka izbora korisnika bespovratnih sredstava za samozapošljavanje, izbora izvođača specijalističke radionice radi unapređenja preduzetničkih znanja i kompetencija korisnika za započinjanje i upravljanje biznisom i njenu realizaciju, registrovanja poslovnih subjekata od strane izabranih korisnika sredstava i sprovođenja drugih radnji koje prethode zaključenju ugovora između Zavoda i izabranih korisnika, kao i period izvršenja odnosnih ugovora i realizacije biznis planova uz podršku Zavoda. * *Period izvršenja ugovora* – obuhvata period od 12 mjeseci od dana stupanja ugovora na snagu, u okviru kojih 10 mjeseci *realizacije biznis plana*.   U periodu od 10 mjeseci *realizacije biznis plana,* treba da se sprovedu aktivnosti utvrđene biznis planom i nastanu troškovi u vezi sprovedenih aktivnosti da bi se smatrali prihvatljivim za finansiranje. |
| **1.8**  **Lokacija realizacije programa** | * Program se sprovodi u svim opštinama Crne Gore. |
| **1.9 Obim sredstava za finansiranje programa** | * Za finansiranje programa opredijeljuju se sredstva u iznosu do 1.130,000 €, od kojih za: * grantove za samozapošljavanje do 1.120.000,00 €; * specijalizovane radionice i mentoring do 10.000,00 €. * Grant, tj. bespovratna sredstava za samozapošljavanje koja se mogu dodijeliti jednom korisniku iznose od 4.000,00 € do 10.000,00 €. |
| **1.10 Očekivani rezultati** | * Samozaposleno 112 lica iz ciljne grupe programa (Poglavlje I tačka 1.4 Programa). * Osnovano 112 poslovnih subjekata, tj. pravnih i fizičkih lica za obavljanje privredne djelatnosti. * Otvoreno 20 novih radnih mjesta za zapošljavanje u poslovnim subjektima korisnika bespovratnih sredstava za samozapošljavanje.   *Izvor verifikacije*: zaključen individualni plan zapošljavanja, prijava na obavezno socijalno osiguranje, evidencija Zavoda za zapošljavanje Crne Gore, ugovor o radu. |

|  |  |
| --- | --- |
| **II USLOVI I KRITERIJUMI PROGRAMA** | |
| **2.1**  ***Uslovi za dodjelu bespovratnih sredstava za samozapošljavanje*** | Uslovi za dodjelu bespovratnih sredstava za samozapošljavanje podrazumijevaju tri aspekta prihvatljivosti, tj. opravdanosti i odnose se na podnosioce prijava, aktivnosti i troškove za koje se mogu dodijeliti bespovratna sredstva.   * *Podnosilac prijave za dodjelu bespovratnih sredstava se smatra prihvatljivim/opravdanim ukoliko:* * je lice iz ciljne grupe programa (Poglavlje I tačka 1.4); * nije bio korisnik bespovratnih sredstava za samozapošljavanje nezaposlenih lica iz evidencije Zavoda; * je izmirio sve obaveze prema Zavodu po osnovu kreditnih sredstava dodjeljivanih iz Programa za kontinuirano stimulisanje zapošljavanja i preduzetništva u Crnoj Gori ili Inoviranog programa za kontinuirano stimulisanje zapošljavanja i preduzetništva u Crnoj Gori[[1]](#footnote-1); * nije korisnik finansijske podrške iz neke druge šeme bespovratnih sredstava koja potiču iz nacionalnog budžeta Crne Gore ili budžeta jedinica lokalne samouprave ili donatorskih organizacija, za iste aktivnosti, odnosno za isti biznis plan; * mu nije izrečena pravosnažna presuda za izvršenje krivičnog djela, niti mu je izrečena mjera zabrane obavljanja privredne djelatnosti, u periodu od dvije godine prije dana objave javnog konkursa; * je podnio prijavu na način i u roku utvrđen javnim konkursom. * *Da bi se aktivnosti predložene biznis planom smatrale prihvatljivim/ opravdanim za dodjelu bespovratnih sredstava treba:* * da se odnose na period u okviru kojeg će se aktivnosti utvrđene biznis planom realizovati, tj. da se odnose na period od 10 mjeseci od dana stupanja na snagu ugovora o dodjeli bespovratnih sredstava za samozapošljavanje, zaključenog između Zavoda i korisnika; * da su usmjerene na stvaranje uslova za nesmetan početak poslovanja; * da za posljedicu imaju prihvatljive troškove za dodjelu bespovratnih sredstava; * da se ne odnose na obavljanje djelatnosti u sektoru usluga povezanih sa izvoznom djelatnosti i u sektoru primarne poljoprivrede i ribarstva; * da se ne odnose na organizovanje igara na sreću, lutrije i sl.; * da se ne odnose na proizvodnju pića sa visokim sadržajem alkohola i žestokih pića, duvanskih proizvoda; * da se ne odnose na proizvodnju korišćenjem tehnologije koja zagađuje životnu okolinu (vazduh, vodu, zemljište i dr.); * da se ne odnose na aktivnosti finansiranja političkih partija i vjerskih organizacija/zajednica; * da se ne odnose na proizvodnju i promet nafte i naftnih derivata, oružja; * da se ne odnose na proizvodnju i promet proizvoda ili na aktivnosti koje se prema domaćim propisima ili međunarodnim konvencijama i sporazumima smatraju zabranjenim. * *Da bi se troškovi smatrali prihvatljivim/opravdanim moraju da:* * budu uključeni u biznis plan, u kojem ukupno zahtjevani iznos za dodjelu bespovratnih sredstava ne prelazi okvir utvrđenog limita od 10.000,00 €; * budu potrebni za realizaciju aktivnosti koje su navedene u biznis planu; * budu direktno vezani za aktivnosti predloženog poslovanja; * budu u skladu sa realnim trenutnim tržišnim cijenama; * nastanu u periodu realizacije biznis plana i da budu plaćeni najkasnije do kraja perioda izvršenja ugovora o dodjeli bespovratnih sredstava za samozapošljavanje; * budu evidentirani na računu korisnika bespovratnih sredstava u poreskoj ili računovodstvenoj dokumentaciji, sa originalima dokumenata koji dokazuju navedene troškove. * *Prihvatljivi/opravdani troškovi uključuju:* * troškove nabavke mašina, tehnike, … opreme, uključujući kupovinu i održavanje nove informaciono - komunikacione tehnologije i softvera, kao i kupovinu polovne opreme kada nova oprema pojedinačno prelazi limit vrijednosti bespovratnih sredstava koja se mogu dodjeliti korisniku, a neophodna je za obavljanje djelatnosti za koju se potražuju bespovratna sredstva; * troškove doprinosa za samozaposlenu osobu, za puno radno vrijeme, za prvih 10 mjeseci rada, pri čemu ukupan iznos mjesečnog troška ne može biti iznad prosječne bruto zarade ostvarene u Crnoj Gori u 2024. godini[[2]](#footnote-2); * troškove zarada za drugo/a lice/a koje/a se zapošljava/ju (dodatno zapošljavanje), za puno radno vrijeme i najduže za period realizacije biznis plana, pri čemu ukupan iznos mjesečnog troška ne može biti iznad prosječne bruto zarade ostvarene u Crnoj Gori u 2024. godini; * troškove zakupa poslovnog prostora, za period od 10 mjeseci, nastale po osnovu zaključenog ugovora o zakupu, izuzev ugovora zaključenih sa povezanim licem[[3]](#footnote-3) korisnika bespovratnih sredstava; * troškove knjigovodstvenih usluga za period od 10 mjeseci, u iznosu do 150,00 € mjesečno; * troškove marketinških aktivnosti i oglašavanja (izrada i održavanje web stranica, zakup domena, web hosting, štampa materijala za oglašavanje, izrada reklamnih ploča i natpisa, internet oglašavanje, izrada logotipa, brendiranje), u ukupnom iznosu najviše do 10% opravdanih troškova za koje se zahtjeva finansijska podrška Zavoda; * troškove nabavke alata, sitnog inventara, sirovina i repromaterijala, ukoliko direktno utiču na neometano poslovanje korisnika; * administrativne troškove u ukupnom iznosu do najviše 5% opravdanih troškova[[4]](#footnote-4) za koje se zahtjeva finansijska podrška Zavoda; * PDV iskazan na fakturi dobavljača za poslovne subjekte koji shodno Zakonu o porezu na dodatu vrijednost nijesu u sistemu PDV-a. * *Troškovi koji se ne smatraju prihvatljivim/opravdanim uključuju:* * troškove registracije poslovnog subjekta; * kazne, novčane kazne i parnične troškove; * carine, uvozne troškove i s tim u vezi dr. naknade; * doprinose u naturi; * dugove i pokriće gubitaka, pristigle kamate; * potraživanja koja se finansiraju za druge poslove; * kupovinu nepokretnosti (zemlje, objekata); * izgradnju objekata; * kupovinu telefonskih i mobilnih uređaja za ličnu upotrebu; * troškove zakupa poslovnog prostora nastale po osnovu ugovora zaključenog sa povezanim licima korisnika bespovratnih sredstava; * troškove pružanja knjigovodstvenih usluga koji na mjesečnom nivou prelaze iznos od 150,00 €. * najam/leasing vozila i opreme; * studijske troškove, troškove istraživanja, članarina, licenci; * troškove službenih putovanja u zemlji i inostranstvu i dnevnica; * kupovinu transportnih vozila koja nije direktno povezana sa aktivnostima predloženog poslovanja, odnosno za pružanjem usluga osnovne djelatnosti.   Ispunjenost uslova cijeni Komisija za obradu prijava i utvrđivanje liste učesnika javnog konkursa (u daljem tekstu: Komisija). |
| **2.2**  **Postupak izbora korisnika sredstava za samozapošljavanje** | * Za izbor korisnika bespovratnih sredstava za samozapošljavanje Zavod raspisuje javni konkurs koji se objavljuje u najmanje jednom štampanom mediju koji se distribuira na teritoriji Crne Gore, oglasnim tablama biroa rada i na internet stranici Zavoda - <http://www.zzzcg.me>   Podnosioci prijava će se javnim konkursom upoznati sa uslovima za realizaciju programa, načinom finansiranja programa, načinom podnošenja prijava i kriterijumima izbora.   * Prijave podnijete na javni konkurs će obrađivati i ocjenjivati Komisija.   Komisija će u postupku obrade prijava, na internet stranici Zavoda, najkasnije u roku od 15 dana od dana završetka javnog konkursa, objaviti listu podnosilaca prijave koji nijesu dostavili urednu i potpunu prijavu, uz navođenje utvrđenih nedostataka. Podnosioci imaju mogućnost da otklone nedostatke u roku od pet dana od dana objavljivanja liste. Ukoliko podnosilac prijave otkloni nedostatke u navedenom roku, smatraće se da je prijava bila uredna od dana njenog podnošenja, u suprotnom biće odbijena.  Komisija neće ocjenjivati:   * *Administrativno neusaglašene prijave* tj. neblagovremene prijave (podnijete nakon isteka krajnjeg roka za prijem), neuredne prijave (prijave koje nijesu podnijete na propisan način) i nepotpune prijave (prijave kojima nedostaje prilog/zi i/ili prateća dokumentacija); * *Neopravdane/neosnovane prijave,* tj. prijave podnijete od strane podnosilaca koji ne ispunjavaju uslove iz Poglavlja II, tačka 2.1. * Kriterijumi izbora korisnika bespovratnih sredstava za samozapošljavanje su: * »Biznis plan«; * »Resursi za poslovanje«; * »Dužina nezaposlenosti«; * »Konkurentnost i razvijenost opštine realizacije biznis plana«; * »Dodata vrijednost«.   Maksimalan broj bodova koji se može ostvariti primjenom navedenih kriterijuma izbora je 100.  Podnosioci čije prijave za dodjelu bespovratnih sredstava, primjenom prvog kriterijuma izbora ostvare manje od 33 boda, neće se dalje ocjenjivati.   1. *Biznis plan*   Maksimalan broj bodova koji se može ostvariti primjenom ovog kriterijuma izbora je 55.  Ovaj kriterijum izbora može biti eliminacioni, ukoliko njegovom primjenom prijava ostvari manje od 33 boda.  Prijava za dodjelu bespovratnih sredstava za samozapošljavanje, po osnovu ovog kriterijuma izbora, ocjenjuje se sagledavanjem kvaliteta predloženog biznis plana, sa aspekta biznis ideje, analize tržišta i održivosti planiranog poslovanja, planiranja i pravdanja budžeta, kao i kreiranja novih radnih mjesta.  Na osnovu navedenog, ovaj kriterijum je podijeljen na četiri podkriterijuma izbora:   * 1. Poznavanje planiranog poslovnog rješenja;   2. Analiza tržišta i održivost;   3. Planiranje i pravdanje budžeta i   1.4 Kreiranje novih radnih mjesta.  Maksimalan broj bodova koji se može ostvariti primjenom prvog podkriterijuma izbora je 10, dok se primjenom drugog, trećeg i četvrtog podkriterijuma može ostvariti po 15 maksimalnih bodova.   1. *Resursi za poslovanje*   Maksimalan broj bodova koji se može ostvariti primjenom drugog kriterijuma izbora »Resursi za poslovanje« je 15.  Prijava za dodjelu bespovratnih sredstava za samozapošljavanje ocjenjuje se shodno prostornim, tehničkim, iskustvenim, kadrovskim i drugim kapacitetima podnosioca, a na osnovu priloženih dokaza i nalaza komisije nakon izlaska na teren.  Ovaj kriterijum je podijeljen na tri podkriterijuma izbora:   * 1. Prostorni kapaciteti;   2. Oprema i   3. Iskustvo u oblasti poslovanja.   Maksimalan broj bodova koji se može ostvariti primjenom pojedinih podkriterijuma izbora je 5.   1. *Dužina nezaposlenosti*   Maksimalan broj bodova koji se može ostvariti primjenom trećeg kriterijuma izbora »Dužina nezaposlenosti« je 5.  Po ovom kriterijumu bodove će ostvariti samo podnosioci prijava koji su bili u evidenciji nezaposlenih Zavoda pet i duže od pet mjeseci.  Prijava podnijeta od strane nezaposlenog lica koje je u evidenciji Zavoda provelo u kontinuitetu 12 i više mjeseci na dan objavljivanja javnog konkursa, ocjenjuju se sa maksimalnih 5 bodova.  Prijava podnijeta od strane nezaposlenog lica koje je u evidenciji Zavoda provelo u kontinuitetu od pet do 11 mjeseci na dan objavljivanja javnog konkursa, ocjenjuju se dodjeljivanjem 0,43 boda po mjesecu provedenom u evidenciji.   1. *Konkurentnost i razvijenost opštine realizacije biznis plana*     Maksimalan broj bodova koji se može ostvariti primjenom četvrtog kriterijuma izbora »Konkurentnost i razvijenost opštine realizacije biznis plana« je 20.  Prijave za dodjelu bespovratnih sredstava za samozapošljavanje se ocjenjuju prema indeksu razvijenosti opštine sprovođenja biznis plana, shodno Pravilniku o utvrđivanju liste stepena razvijenosti jedinica lokalne samouprave (»Službeni list Crne Gore«, broj 103/23), tako što se najmanji indeks razvijenosti jedinice lokalne samouprave podijeli sa indeksom razvijenosti opštine u kojoj se biznis plan realizuje i dobijeni rezultat pomnoži sa maksimalnim brojem bodova koji se može ostvariti po ovom kriterijumu.   1. *Dodata vrijednost*   Maksimalan broj bodova koji se može ostvariti primjenom petog kriterijuma izbora »Dodata vrijednost« je 5.  Prijave se ocjenjuju prema uticaju planiranih poslovnih rješenja na zaštitu okruženja, korišćenje obnovljivih izvora energije i inovativnosti poslovnih ideja.  Ovaj kriterijum je podijeljen na dva podkriterijuma izbora:  5.1 Zaštita okruženja i korišćenje obnovljivih izvora energije i  5.2 Jedinstvena/nekonvencionalna inovativna poslovna ideja.  Maksimalan broj bodova koji se može ostvariti primjenom prvog podkriterijuma izbora je 1, dok je maksimalan broj bodova koji se može ostvariti primjenom drugog podkriterijuma 4.  U postupku izbora korisnika bespovratnih sredstava za samozapošljavanje, Komisija će, između ostalog, izaći na teren i ostvariti neposredan uvid u prostorne, tehničke i druge biznis planom navedene kapacitete podnosioca zahtjeva za dodjelu bespovratnih sredstava.  Zavod, u postupku izbora korisnika sredstava, može uz saglasnost podnosioca prijave izvršiti korekciju budžeta biznis plana u skladu sa prihvatljivim troškovima njegove realizacije. |
| ***2.3***  **Utvrđivanje liste učesnika javnog konkursa** | * U situaciji kada dvije ili više prijava ostvare isti broj bodova, prednost će imati podnosilac prijave koji će realizovati biznis plan u opštini sa nižim indeksom razvijenosti.     U konačnom, ako se izbor ne može izvršiti na prethodno opisan način, prednost će se dati podnosiocu prijave sa ostvarenim većim brojem bodova primjenom prvog kriterijuma izbora „Biznis plan“.   * Izbor korisnika sredstava izvršiće se na osnovu bodovne liste učesnika javnog konkursa, a u okviru raspoloživih sredstava za ovu namjenu. |
| ***2.4***  **Odluka o izboru korisnika bespovratnih sredstava za samozapošljavanje i obaveze izabranih korisnika** | * Odluka o izboru korisnika bespovratnih sredstava za samozapošljavanje se objavljuje na internet stranici Zavoda.   Protiv odluke o izboru korisnika može se izjaviti žalba Ministarstvu rada, zapošljavanja i socijalnog dijaloga, u roku od 15 dana od dana objavljivanja odluke.  Žalba ne odlaže izvršenje odluke.   * Zavod će, po donošenju odluke Upravno odbora, organizovati specijalizovane radionice za sve zainteresovane korisnike bespovratnih sredstava za samozapošljavanje koji su spremni da uzmu učešće u radionicama na način i u terminu koje će Zavod ugovoriti sa spoljnim izvođačem/ima.   Učešće u radionicama omogućiće se i određenom broju podnosilaca prijava koji nijesu izabrani za korisnike usled ograničenih sredstava za ovu namjenu. Ovo zato što i nakon donošenja odluke postoji mogućnost izbora i ovih lica ukoliko izabrani korisnici ne izvrše obaveze koje prethode zaključenju ugovora sa Zavodom.  Učesnicima radionica pružiće se stručna pomoć radi unapređenja preduzetničkih znanja i kompetencija za započinjanje i upravljanje biznisom. Na radionicama će se sa ekonomskog i pravnog aspekta obrađivati teme iz oblasti osnivanja poslovnih subjekata, preduzetništva, knjigovodstvenih usluga, poreskog zakonodavstva, radnog prava, menadžmenta, poslovnog planiranja, marketinga, poslovne komunikacije i dr.   * Zavod će sa korisnicima zaključiti ugovore kojima će se urediti međusobna prava, obaveze i odgovornosti u vezi dodjele bespovratnih sredstava za samozapošljavanje. * Prije zaključivanja ugovora sa Zavodom, korisnik će registrovati privrednu djelatnost i Zavodu dostaviti:   + Rješenje o upisu u registar nadležnog organa;   + Karton deponovanih potpisa;   + Prijavu na obavezno socijalno osiguranje;   + Potpisanuličnu blanko mjenicu i mjenično ovlašćenje, kao sredstvo obezbjeđenja odobrenih bespovratnih sredstava;   + Izjavu da državna pomoć male vrijednosti, tzv. de minimis pomoć nije dodjeljivana, tokom bilo kojeg perioda od tri fiskalne godine u iznosu većem od 300.000,00 €. * Zaključivanje ugovora između Zavoda i izabranog korisnika bespovratnih sredstava za samozapošljavanje uslovljeno je realizacijom navedenih obaveza od strane korisnika, na opisani način i u roku od 20 dana od dana objave odluke Upravnog odbora na internet stranici Zavoda. Ukoliko izabrani korisnik ne ispuni uslov za zaključivanje ugovora, njegova prijava biće zamijenjena sljedećom sa rang liste, a u okviru raspoloživih sredstava za ovu namjenu. |
| ***2.5***  **Izbor spoljnog izvođača** | * Zavod će izvršiti izbor pravnog ili fizičkog lica koje će korisnicima pružiti stručnu pomoć za započinjanje i upravljanje biznisom, prije registracije poslovnog subjekta i tokom prvih 10 mjeseci poslovanja. * Pružanje navedenih usluga realizovaće se:   - organizovanjem specijalizovane radionice koja treba da ishoduje unapređenjem preduzetničkih znanja i kompetencija polaznika;  - uz podršku mentora tokom perioda realizacije biznis plana.   * Zahtjevom za dostavljanje ponude, potencijalni izvođač specijalizovane radionice će se, između ostalog, informisati o: predmetu nabavke, roku i mjestu izvršenja predmeta nabavke, uslovima/kriterijumima izbora ponude, vremenu i načinu za dostavljanje ponude, roku za izbor ponude. * Ponuda treba da sadrži:   - teorijski okvir i rezime sadržaja razrađenih tema specijalizovane radionice;  - terminski plan sprovođenja radionice i mentoringa;  - kadrovske kapacitete za sprovođenje radionice i mentoringa;  - stručne reference, iskustvo lica iz predmetnih oblasti, CV mentora;  - cijenu;  - PIB i žiro račun.   * Kriterijumi izbora ponude su:   - reference izvođača specijalizovane radionice i mentora;  - kvalitet ponuđenog programa specijalizovane radionice;  - dinamika i način pružanja podrške korisniku od strane mentora;  - cijena.   * Zavod i izabrani izvođač će zaključiti ugovor kojim će se regulisati međusobna prava, obaveze i odgovornosti ugovornih strana saglasnih da uspostave poslovnu saradnju radi pružanja usluge – organizovanja i sprovođenja specijalizovane radionice i mentoringa, direktnim izborom ponuđača. |

|  |  |
| --- | --- |
| **III PRAĆENJE REALIZACIJE PROGRAMA** | |
| **3.1 Praćenje programa** | * Praćenje programa podrazumijeva kontinuirano praćenje procesa sprovođenja programa i izvještavanje o realizovanim aktivnostima, stanju i napretku. * Praćenjem programa obezbijediće se uslovi za blagovremeno preduzimanje korektivnih radnji, ukoliko tokom sprovođenja programa nastupe okolnosti koje otežavaju ili onemogućavaju postizanje planiranih programskih rezultata. * Praćenje programa se sprovodi administrativnim sagledavanjem izvršavanja ugovornih obaveza i namjenske upotrebe dodijeljenih sredstava, kao i neposrednim uvidom u način njegove realizacije na terenu.   Zavod će sprovoditi aktivnosti praćenja programa, kako tokom realizacije biznis plana tj. u periodu od 10 mjeseci od dana stupanja na snagu ugovora o dodjeli bespovratnih sredstava za samozapošljavanje, tako i tokom izvršenja ugovora koji obuhvata period od 12 mjeseci od dana njegovog stupanja na snagu.   * Rezultati praćenja programa predstavljaju polaznu osnovu za sagledavanje rezultata programa. * Nakon realizacije programa, sumiraće se postignuti rezultati, uporediti sa planiranim, analizirati eventualne prepreke za uspješnu realizaciju programa i izvesti zaključci. |
| **3.2 Alati za praćenje programa**  *.* | * Ključni dokumenti za praćenje ovog programa su:   - smjernice za sprovođenje i praćenje realizacije programa;  - ugovori o dodjeli bespovratnih sredstava za samozapošljavanje i biznis planovi koji čine sastavni dio odnosnih ugovora;  - operativni priručnik za sprovođenje programa;  - ugovori o radu zaključeni između poslovnog subjekta korisnika bespovratnih sredstava i novozaposlenog/ih lica.   * Sastavni dio navedenih dokumenata je set obrazaca za izvještavanje, sprovođenje neposrednog obilaska lokacije realizacije biznis plana i drugih obrazaca koji prate proces sprovođenja programa. |
| **3.3 Rezultati praćenja** | * Praćenje programa predstavlja polaznu osnovu za sagledavanje rezultata realizacije programa.      * Zavod će sagledati: * sprovođenje programa, uključujući i strukturne karakteristike korisnika programa; * ishode programa u pogledu uspješnog završetka programa; * rezultate u pogledu održavanja zaposlenosti korisnika bespovratnih sredstava i dodatnog zapošljavanja; * troškove sprovođenja programa. |

1. Odnosi se na nezaposlena lica kao korisnike kreditnih sredstava iz Programa za kontinuirano stimulisanje zapošljavanja i preduzetništva u Crnoj Gori ili Inoviranog programa za kontinuirano stimulisanje zapošljavanja i preduzetništva u Crnoj Gori. [↑](#footnote-ref-1)
2. *Prosječna bruto zarada ostvarena u Crnoj Gori u 2024. godini iznosila je 1.083.00 €.*  [↑](#footnote-ref-2)
3. *Povezanim lice, u smislu Zakona o privrednim društvima ( "Službeni list Crne Gore", broj​​*[*65/2020*](https://pn2.propisi.net/Account/Login?skipAuto=True)*,​​*[*146/2021*](https://pn2.propisi.net/Account/Login?skipAuto=True)*​​ i*[*4/2024*](https://pn2.propisi.net/Account/Login?skipAuto=True)*), u odnosu na određeno fizičko lice smatra se:*

   *1) njegov srodnik u pravoj liniji, srodnik u pobočnoj liniji zaključno sa trećim stepenom srodstva, bračni i vanbračni supružnik ovih lica;*

   *2) njegov bračni ili vanbračni supružnik i njihovi srodnici zaključno sa prvim stepenom srodstva;*

   *3) njegov usvojilac ili usvojenik, kao i potomci usvojenika;*

   *4) druga lica koja sa tim licem žive u zajedničkom domaćinstvu.*

   *Povezanim licem, u smislu ovog zakona, u odnosu na određeno pravno lice smatra se:*

   *1) pravno lice u kojem to pravno lice posjeduje značajno učešće u osnovnom kapitalu;*

   *2) pravno lice (zavisno društvo) u kojem je to pravno lice kontrolni član (matično društvo);*

   *3) pravno lice koje je zajedno sa tim pravnim licem pod kontrolom trećeg lica;*

   *4) lice koje u tom pravnom licu posjeduje značajno učešće u osnovnom kapitalu;*

   *5) lice koje je kontrolni član tog pravnog lica;*

   *6) lice koje je njegov izvršni direktor, član odbora direktora, član upravnog odbora ili član nadzornog odbora.*

   [↑](#footnote-ref-3)
4. *Redovni troškovi održavanja prostora koji će se koristiti za obavljanje djelatnosti nazivaju se administrativni troškovi. Oni uključuju troškove struje, grijanja, telekomunikacije (internet, telefon, fax,) poštanskih usluga.* [↑](#footnote-ref-4)